als_Latn dik_Latn sag_Latn
Receta qofte me bizele na vjen nga një lexuese e rregullt e faqes tonë, Silvana të cilën e falënderojmë shumë. Këto qofte janë te shpejta e të mira. Këtë pjatë mund ta shërbejmë edhe si pjatë të vetme.
Përbërësit për Qofte me bizele
- 500 gr mish i grire
- 1 vezë
- 3 thelpinj hudhre e grirë
- pak nenexhik
- pak piper
- pak kripë
- 1/2 lugë gjelle miell
- 1/2 lugë gjelle vaj ulliri
- 1 qepë e vogël
- 1 degë selinoje
- 5 gjethe borziloku
- 5-6 lugë vaj ulliri
- 6 thelpinj hudhre
- pak kripë
- pak piper
- 300 ml salcë domate
- 350 gr bizele të ziera
Për brumin e qofteve
Për salcën
Përgatitja
Fillojmë të përgatisim qoftet. Përziejmë te gjithë përbërësit mirë në një enë qelqi. Pastaj i shtojmë pak miell sa të mbledhim brumin e pak vaj ulliri. Pasi e mblodhëm mirë, e ndajmë brumin në pjesë të vogla si lajthi.I vendosim qoftet e vogla në një tavë e ndërkohë përgatisim salcën.
Në një tigan me kapak hedhim vaj ulliri dhe qepën e grirë hollë. I kavërdisim mirë e më pas shtojmë selinonë e grirë me grirësin elektrik dhe hudhrën e grirë. I trazojmë mirë e më pas shtojmë salcën e domates. I mbulojmë me kapak dhe e lemë disa minuta të ziejë. Më pas i shtojmë 150 ml ujë të ngrohtë dhe sa të fillojë të marrë valë shtojmë qoftet dhe bizelet.
Të gjitha bashkë i lemë te ziejnë ngadalë përreth 30 minuta duke e mbuluar tiganin me kapak.
Shërbejmë qoftet me bizele të ngrohta duke i shoqëruar me feta buke.
als_Latn als_Latn ltg_Latn spa_Latn als_Latn luo_Latn ces_Latn als_Latn nob_Latn als_Latn als_Latn yue_Hant dik_Latn als_Latn eng_Latn als_Latn ces_Latn lvs_Latn als_Latn als_Latn als_Latn als_Latn als_Latn als_Latn als_Latn als_Latn